ซื้อลูกสุนัขจากนักเพาะพันธุ์ เตรียมตัวให้พร้อมสำหรับลูกสุนัข รับอุปการะลูกสุนัขจากบ้านพักพิงหรือกลุ่มช่วยเหลือสุนัข เลือกลูกสุนัขตัวที่ใช่
ไม่ใช่ว่านักเพาะพันธุ์ทุกคนจะน่าเชื่อถือ ดังนั้น คุณจะต้องการทราบว่ามีเจ้าใดบ้างที่สมควรพิจารณา และเจ้าใดบ้างที่สมควรจะหลีกเลี่ยง หากคุณต้องการจะซื้อลูกสุนัขผ่านทางนักเพาะพันธุ์ นักเพาะพันธุ์ประเภทหนึ่งคือ นักเพาะพันธุ์สุนัขสายโชว์เป็นงานอดิเรก (Hobby show breeders) ซึ่งมีความรู้ดีเรื่องการเพาะพันธุ์สุนัข และอุทิศเวลากับเรี่ยวแรงในการคัดเลือกสุนัขซึ่งมีเพดดีกรีที่ดีที่สุด และเลี้ยงดูลูกสุนัขคุณภาพสายโชว์ ตามปกตินั้น นักเพาะพันธุ์ประเภทนี้จะเลี้ยงลูกสุนัขเพียงปีละหนึ่งหรือสองครอกเท่านั้น  นักเพาะพันธุ์สุนัขตามบ้าน (Backyard breeders)  ตามปกติจะมีความรู้น้อยมากเกี่ยวกับสุนัขพันธุ์ต่างๆ และอาจเพียงแค่กำลังพยายามจะหารายได้พิเศษเล็กๆ น้อยๆ  หลีกเลี่ยงการซื้อลูกสุนัขจากนักเพาะพันธุ์สุนัขตามบ้าน นักเพาะพันธุ์เพื่อการค้า (Commercial breeders) ตามปกติจะเลี้ยงสุนัขหลายสายพันธุ์ และผลิตลูกสุนัขหลายครอกต่อปี สภาพแวดล้อมทางกายภาพของนักเพาะพันธุ์เพื่อการค้าอาจจะมีคุณภาพดี หรือไม่ดีก็ได้ นอกจากนี้  นักเพาะพันธุ์เพื่อการค้าบางคนในสหรัฐ ก็ไม่ได้ขึ้นทะเบียนลูกสุนัขกับทางสมาคมสุนัขแห่งอเมริกา หรือ AKC ด้วย ลูกสุนัขที่คุณเห็นตามร้านขายสัตว์เลี้ยงอาจมาจากนักเพาะพันธุ์เพื่อการค้า ตรวจสอบกับบรรดาสัตว์แพทย์ และองค์กรด้านเพาะพันธุ์สุนัขแถวบ้านคุณ  เพื่อค้นหานักเพาะพันธุ์สักคนหนึ่งผู้มีความรับผิดชอบในการดูแลสุนัขของเขาหรือเธอเป็นอย่างดี เขาหรือเธอสมควรจะเพาะพันธุ์สุนัขเพียงไม่กี่สายพันธุ์ และมีความสัมพันธ์แนบแน่นกับสัตว์แพทย์ และองค์กรเพาะพันธุ์สัตว์แถวบ้านคุณ สำหรับในอเมริกานั้น สมาคมป้องกันการทารุณสุนัขแห่งอเมริกา หรือ ASPCA มีรายชื่อของนักเพาะพันธุ์สุนัขผู้มีความรับผิดชอบซึ่งเป็นประโยชน์  นักเพาะพันธุ์ผู้มีความรับผิดชอบจะถามคำถามคุณว่าทำไมถึงอยากได้สุนัข ใครจะเป็นผู้ดูแลมัน และมันจะอาศัยอยู่ที่ไหน เขาหรือเธอจะไม่เพียงแค่รับเงินจากคุณแล้วส่งมอบลูกสุนัขให้ คุณไม่สมควรจะซื้อลูกสุนัขสักตัวหนึ่งผ่านทางนักเพาะพันธุ์ โดยไม่ได้ไปเยือนสถานที่อยู่ของนักเพาะพันธุ์ มีความสำคัญมากที่คุณจะได้เยี่ยมชมสถานที่ซึ่งลูกสุนัขของคุณ กับพี่น้องร่วมครอก และพ่อแม่ของมันได้อาศัยอยู่และได้รับการเลี้ยงดูนักเพาะพันธุ์ผู้มีความรับผิดชอบจะสนับสนุนอย่างจริงใจให้คุณแวะไปเยือนได้บ่อยๆ เพื่อที่คุณจะได้รู้สึกสะดวกใจอย่างสมบูรณ์แบบกับสถานที่เพาะพันธุ์ และวิธีทำธุรกิจของเขาหรือเธอ การซื้อลูกสุนัขผ่านทางนักเพาะพันธุ์อาจมีราคาแพงมาก ดังนั้น คุณจึงต้องการให้แน่ใจว่า นักเพาะพันธุ์คนนั้นซื่อสัตย์ มีความรู้ และมีจริยธรรม มีหลายคำถามที่คุณสามารถถามได้จากนักเพาะพันธุ์  เช่น ลูกสุนัขถูกเลี้ยงดูมาอย่างไร? และได้รับการสอนให้เข้าสังคมอย่างไร? คุณคัดกรองผู้มีศักยภาพที่จะซื้อลูกสุนัขอย่างไร ? อะไรคือกระบวนการของคุณในระหว่างการคลอด (การเกิด)? พ่อแม่สุนัขได้ผ่านการทดสอบหาเชื้อโรคเฉพาะของสายพันธุ์หรือไม่?  คุณสามารถถามคำถามอื่นๆ เกี่ยวกับว่ามีลูกสุนัขกี่ตัวในครอกนั้นๆ  และการดูแลทางการแพทย์ใดๆ ที่พวกมันได้รับ (การฉีดวัคซีน การถ่ายพยาธิ ฯลฯ).  ขอเอกสารเกี่ยวกับการดูแลทางการแพทย์ การฝังไมโครชิป และการคัดกรองสำหรับพฤติกรรมพิเศษเกี่ยวกับสายพันธุ์ หรือปัญหาทางการแพทย์  อย่ากลัวที่จะถามคำถาม หากนักเพาะพันธุ์เชื่อถือได้ เขาหรือเธอจะไม่มีปัญหาที่จะตอบคำถามใดๆ หรือคำถามทั้งหมดของคุณเกี่ยวกับพวกเขา และเกี่ยวกับสุนัขที่เขาหรือเธอได้เพาะพันธุ์และเลี้ยงดู จงพร้อมที่จะตอบคำถามว่าเหตุใดคุณจึงอยากได้ลูกสุนัข และคุณมีแผนการจะดูแลมันอย่างไร  ผู้เพาะพันธุ์ที่ดีจะห่วงใยมากเรื่องสวัสดิภาพของลูกสุนัขที่เขาหรือเธอได้เพาะพันธุ์ขึ้นมา การสร้างสัมพันธ์ที่ดีกับผู้เพาะพันธุ์สามารถเป็นประโยชน์ได้มาก หากคุณมีคำถามต่างๆในภายหลังเกี่ยวกับชีวิตของลูกสุนัขตัวนั้น หรือหากคุณสนใจจะนำลูกสุนัขออกมาโชว์ในภายหลัง คุณอาจจำเป็นต้องมีสัญญาซื้อขายด้วยหนึ่งฉบับ หากคุณสนใจจะนำลูกสุนัขออกโชว์ หรือเพาะพันธุ์ลูกสุนัขตัวนั้น คุณจำเป็นต้องพิสูจน์ว่ามันได้ขึ้นทะเบียนไว้กับ AKC และว่าคุณคือเจ้าของที่ถูกต้องตามกฎหมาย อย่างไรก็ตาม จงตระหนักว่าเอกสารของ AKC เพียงบอกกับคุณว่าพ่อแม่ของลูกสุนัขคือใคร ไม่ใช่ข้อพิสูจน์ว่าลูกสุนัขของคุณได้รับการเลี้ยงดูมาอย่างเหมาะสมโดยนักเพาะพันธุ์  จงระวังนักเพาะพันธุ์ผู้พยายามจะขายลูกสุนัขให้กับคุณ เพียงเพราะเขาหรือเธอมีกระดาษระบุวงศ์ตระกูลของลูกสุนัขตัวนั้น โรงงานผลิตสุนัขขึ้นชื่อเรื่องเพาะพันธุ์ลูกสุนัขจำนวนมากในสภาพน่าเวทนา ตามปกตินั้น นักเพาะพันธุ์สุนัขผู้ซึ่งเปิดโรงงานผลิตสุนัข  จะกังวลเรื่องทำกำไร มากกว่าจะมีพฤติกรรมด้านการผสมพันธุ์อย่างมีความรับผิดชอบลูกสุนัขที่เพาะพันธุ์ในสภาพแวดล้อมแบบนี้อาจมีความผิดปกติทางพันธุกรรม ซึ่งอาจนำไปสู่ความผิดปกติทางกายและใจ ซึ่งโชคร้ายที่คุณไม่อาจค้นพบได้ในทันที  เวลาที่คุณไปเยือนนักเพาะพันธุ์สุนัขสักรายหนึ่ง ให้ดูสภาพความเป็นอยู่ของสุนัขอย่างใกล้ชิดด้วย  หากสุนัขที่นั่นดูสกปรก ผอมแห้งหรือสุขภาพไม่ดี อย่าซื้อลูกสุนัขจากที่นั่น หากนักเพาะพันธุ์อึกอักที่จะให้คุณเยี่ยมชมสถานที่ทั้งหมด  มีความเป็นไปได้ว่าเขาหรือเธออาจตั้งโรงงานผลิตสุนัข และไม่ต้องการให้คุณเห็นสภาพเลวร้ายที่พวกสุนัขถูกผสมพันธุ์และเลี้ยงดู  หากนักเพาะพันธุ์ไม่ได้สอบถามอะไรคุณมากนัก และหลีกเลี่ยงที่จะเกี่ยวข้องโดยตรงกับการดูแลลูกสุนัขหลังการขาย คุณสมควรสงสัยว่าเขาหรือเธอทำธุรกิจเกี่ยวกับโรงงานผลิตสุนัข   นักเพาะพันธุ์ผู้ที่อ้างว่าได้เพาะพันธุ์สุนัขพันธุ์แท้ หรือ สุนัข "ดีไซเนอร์" จำนวนมาก น่าจะไม่ได้กำลังพูดความจริงกับคุณ และอาจบริหารโรงงานผลิตลูกสุนัขอยู่ สุนัขเหล่านี้ส่วนใหญ่น่าจะ ไม่ใช่ สายพันธุ์แท้ หรือสายพันธุ์ดีไซเนอร์ หากอยู่ในสหรัฐฯ คุณอาจต้องการจะร้องเรียนเรื่องโรงงานผลิตลูกสุนัขต่อเจ้าหน้าที่ คุณสามารถกรอกคำร้องได้ที่ http://www.humanesociety.org/forms/report_a_puppy_mill.html หรือโทรศัพท์แจ้งที่ 1-877-MILL-TIP หากคุณสงสัยว่านักเพาะพันธุ์คนหนึ่งที่คุณไปเยี่ยมชมกำลังทำอันตรายแก่พวกสุนัขและลูกสุนัข ลูกสุนัขตามร้านขายสัตว์เลี้ยงอาจมาจากโรงงานผลิตสุนัข  หากคุณทำการตรวจสอบเพื่อวิเคราะห์สถานะ—จงถามเจ้าหน้าที่ของร้านว่าได้ลูกสุนัขมาจากที่ใด และตรวจสอบนักเพาะพันธุ์ที่พวกเขาอ้างถึง หากกำลังจะซื้อลูกสุนัขจากร้านขายสัตว์เลี้ยง คุณต้องแน่ใจว่าลูกสุนัขมาจากบ้านพักพิง และ/หรือ นักเพาะพันธุ์ซึ่งน่าเชื่อถือ ลูกสุนัขน่าเอ็นดูและมีขนฟู แต่ต้องการเวลา ความเอาใจใส่ และเงินเป็นจำนวนมากกว่าที่คุณอาจจะได้คาดไว้ จะไม่ยุติธรรมทั้งสำหรับคุณและลูกสุนัขที่จะพามันกลับบ้านในตอนที่คุณยังไม่พร้อม หรือยังไม่ได้มุ่งมั่นที่จะดูแลมันอย่างแท้จริง จงถามคำถามสี่ห้าข้อกับตัวเอง—และตอบคำถามนั้นอย่างซื่อตรง—นั่นจะช่วยให้คุณตัดสินใจได้ว่า คุณพร้อมแล้วหรือยังที่จะแบกรับความรับผิดชอบจากการซื้อลูกสุนัขสักตัวหนึ่งมาเลี้ยง  ฉันมีเวลาไหมที่จะดูแลเสริมสวย ฝึกอบรม และพาลูกสุนัขไปออกกำลัง?ลูกสุนัขต้องการเวลามาก—แม้ว่าบางสายพันธุ์จะสบายๆ มากกว่าสายพันธุ์อื่นก็ตาม คุณจะจำเป็นต้องอุทิศเวลาจำนวนมากเพื่อดูแลลูกสุนัขอย่างเหมาะสม หากคุณมีกำหนดการแน่นขนัด หรือต้องออกนอกเมืองบ่อยครั้ง คุณอาจจำเป็นต้องคิดทบทวนใหม่ว่า จะสามารถแบ่งเวลามาดูแลลูกสุนัขสักตัวหนึ่งได้ไหม ฉันมีความสามารถทางการเงินที่จะรับผิดชอบค่าใช้จ่ายในการดูแลลูกสุนัขสักตัวหนึ่งไหม?ไม่ต้องอ้อมค้อมเรื่องความจริงที่ว่าลูกสุนัขมีราคาแพง จงคิดด้วยว่าคุณพร้อมไหมที่จะจ่ายเงินเป็นค่าสิ่งของจำเป็นทั้งหมด (อาหาร ปลอกคอ ของเล่น ที่นอน ฯลฯ) บวกกับค่าไปพบสัตว์แพทย์ทั้งตามปกติและอย่างไม่คาดฝัน  มีใครในบ้านของคุณไหมที่แพ้สุนัข? หากคุณไม่ได้อยู่ตามลำพัง  สมควรพิจารณาว่ามีคนอื่นที่อาศัยอยู่กับคุณสักคนไหม ซึ่งแพ้สุนัขหรือแพ้สะเก็ดผิวหนังของสัตว์โดยทั่วๆ ไป ค้นคว้าเรื่องสุนัขสายพันธุ์ต่างๆ กับคุณสมบัติประจำตัว (เช่น เป็นสุนัขตัวเล็ก มีพื้นอารมณ์สงบโดยกำเนิด เป็นต้น) นั่นจะทำให้พวกมันเข้ากันได้ดีกับสภาพชีวิตของคุณ สมาคมสุนัขแห่งอเมริกา หรือ AKC มีคำถามเกี่ยวกับการจับคู่สุนัขที่เหมาะสมกับคุณ (http://www.akc.org/find-a-match) ซึ่งสามารถช่วยให้คุณเลือกได้สักสายพันธุ์หนึ่ง มีสุนัขทุกรูปร่าง ขนาด และบุคลิกลักษณะ การเลือกผิดสายพันธุ์อาจส่งผลให้ทุกฝ่ายต้องหัวใจสลาย เมื่อคุณตระหนักความจริงว่ามันไม่เหมาะสมสำหรับบ้านของคุณ ตัวอย่างเล็กน้อยของปัจจัยสำคัญๆ ที่คุณต้องพิจารณารวมทั้ง สภาพที่อยู่อาศัยของคุณ (เป็นอะพาร์ตเมนต์ หรือบ้าน)และกำหนดการทำงาน (ชั่วโมงการทำงานตามปกติ หรือเดินทางตลอดเวลา)  พิจารณาระดับความกระฉับกระเฉงของแต่ละสายพันธุ์ ตัวอย่างเช่น หากคุณไม่สนุกกับการอยู่กลางแจ้งมากนัก การเลือกสุนัขพันธุ์ไซบีเรียน ฮัสกี้ (Siberian husky) สักตัวหนึ่งไม่ใช่ความคิดที่ดีที่สุด ฮัสกี้ชอบมากที่จะกระโดดกับวิ่ง และพวกมันจำเป็นต้องออกกำลังกายวันละหลายชั่วโมง  จึงอาจจะดีกว่าหากคุณจะเลือกลูกสุนัขที่จะโตขึ้นเป็นสุนัขที่ชอบงีบหลับ และใช้เวลาอยู่กับคุณที่บ้าน เช่น สุนัขพันธุ์ คาวาเลียร์ คิง ชาร์ลส์ (Cavalier King Charles) หากคุณเช่าอะพาร์ตเมนต์อยู่  อะพาร์ตเมนต์ของคุณอาจจะมีข้อจำกัดเรื่องสายพันธุ์และน้ำหนักสำหรับสุนัข นอกจากนี้ สุนัขสายพันธุ์ใหญ่ๆ ยังต้องการการออกกำลังกายเยอะๆ เช่น โกลเดน รีทรีฟเวอร์ (Golden Retriever) อาจรู้สึกค่อนข้างจะอึดอัดในอะพาร์ตเมนต์หากอะพาร์ตเมนต์คอมเพล็กซ์ของคุณอนุญาตให้เลี้ยงสุนัขพันธุ์ใหญ่ คุณจำเป็นต้องทำให้แน่ใจว่า คุณสะดวกที่จะเข้าถึงพื้นที่ขนาดใหญ่ซึ่งมีรั้วล้อม หรือสวนสาธารณะซึ่งอนุญาตให้นำสุนัขเข้าไปด้วย สุนัขของคุณจะได้สามารถวิ่งเล่นและออกกำลังกาย การพูดคุยกับนักเพาะพันธุ์สุนัขที่น่าเชื่อถือสักคนหนึ่ง อาจช่วยให้คุณจำกัดวงแคบลงได้ว่าสุนัขสายพันธุ์ไหนเหมาะสมอย่างที่สุดกับสภาพชีวิตของคุณ  นอกจากการค้นหาข้อมูลเกี่ยวกับสุนัขสายพันธุ์ต่างๆ ทางอินเตอร์เน็ต จงพิจารณาเรื่องซื้อหนังสือเกี่ยวกับสุนัขสายพันธุ์ต่างๆ สักเล่มหนึ่งด้วย  จงจำใส่ใจว่าคุณไม่จำเป็นต้องเลือกสุนัขสายพันธุ์พิเศษแต่อย่างใด- เพียงแค่สุนัขพันทางสักตัวหนึ่งก็ใช้ได้แล้ว! นอกจากค่าใช้จ่ายชั้นต้นของการซื้อลูกสุนัข ยังมีปัจจัยที่ว่าคุณจะจำเป็นต้องจ่ายเงินมากแค่ไหนเป็นค่าอาหาร ค่าของเล่น ค่าอุปกรณ์ทำความสะอาดและเสริมสวย กับค่าไปพบสัตว์แพทย์ การจัดทำงบประมาณจะช่วยให้คุณสามารถประเมินได้ใกล้เคียงความจริงมากขึ้น เรื่องค่าใช้จ่ายประจำเดือนจากการเลี้ยงลูกสุนัขตัวหนึ่งไว้ที่บ้าน  การซื้อลูกสุนัขมาเลี้ยงสักตัวหนึ่งอาจมีค่าใช้จ่ายระหว่าง 3,500 – 5,250 บาท ต่อเดือนในช่วงปีแรก ขึ้นอยู่กับสายพันธุ์และขนาด  อย่าลืมคิดรวมค่าใช้จ่ายรายการรองลงมาอื่นๆ ไว้ในค่าใช้จ่ายประจำเดือนด้วย เช่น ค่าปลอกคอ ค่าสายจูง ค่าป้ายชื่อ และค่าอาหารพิเศษอร่อยๆ   การซื้อลูกสุนัขจากนักเพาะพันธุ์สุนัขน่าจะแพงกว่ามาก เมื่อเปรียบเทียบกับการรับอุปการะลูกสุนัขสักตัวหนึ่งจากบ้านพักพิงสำหรับสุนัข มีหลายโอกาสที่บ้านของคุณจะไม่พร้อมสำหรับลูกสุนัขสักตัวหนึ่ง คุณจำเป็นต้องทำให้บ้านปลอดภัยสำหรับลูกสุนัข แบบเดียวกับการทำให้บ้านปลอดภัยสำหรับเด็กๆ ตัวอย่างเช่น เก็บถังขยะซ่อนไว้ในที่ไม่อาจจะเอื้อมถึงได้ คุณอาจต้องลงทุนทำกลอนประตูกันเด็ก หากลูกสุนัขของคุณรู้วิธีเปิดตู้ ต่างๆ  ใช้ที่ครอบปิดเต้าเสียบไฟฟ้า เพื่อลูกสุนัขของคุณจะได้ไม่อาจเลียพวกมันได้  เก็บพวกเวชภัณฑ์ อุปกรณ์ทำความสะอาด และสารต้านการเยือกแข็งซุกซ่อนไว้ในที่เอื้อมไม่ถึง สิ่งเหล่านี้อาจเป็นพิษต่อลูกสุนัขของคุณ  หากคุณมีโรงรถ จงเก็บเครื่องมือหนักๆ เอาไว้บนผนังอย่างปลอดภัย จงทำให้แน่ใจว่าได้เก็บสลักเกลียวตัวใดๆ ที่ร่วงอยู่บนพื้นโรงรถออกไปแล้ว เพราะลูกสุนัขอาจจะกินเข้าไปได้โดยง่าย คุณน่าจะพาลูกสุนัขไปพบกับสัตว์แพทย์ค่อนข้างจะเป็นประจำในระหว่างช่วงปีแรกของชีวิต และอย่างน้อยปีละครั้งหลังจากนั้น จึงเป็นเรื่องสำคัญที่คุณจะหาสัตว์แพทย์ที่คุณรู้สึกสบายใจเวลาอยู่ด้วยแทนที่จะค้นหาสำนักงานสัตว์แพทย์ใกล้บ้านออนไลน์ คุณอาจต้องการหาคำแนะนำเรื่องสัตว์แพทย์ดีๆ จากผู้เพาะพันธุ์สุนัขในท้องถิ่น บรรดาเจ้าของสุนัข หรือร้านขายสัตว์แถวบ้าน หากคุณมีสายพันธุ์เฉพาะอยู่ในใจอยู่แล้ว ให้มองหาออนไลน์ว่าในปัจจุบัน มีบ้านพักพิงที่ไหนบ้างมีลูกสุนัขให้รับอุปการะ แหล่งออนไลน์เช่น  Petfinder.org  มีรายการลูกสุนัขกับสุนัขจากบ้านพักพิงหลายร้อยแห่ง คุณอาจค้นหาตามสายพันธุ์ ขนาด เพศ และอายุเพื่อหาลูกสุนัขตัวที่ใช่สำหรับคุณ หลังจากนั้นจึงติดต่อกับบ้านพักพิงแต่ละแห่งโดยตรงเพื่อเดินหน้าเรื่องการขอรับอุปการะ  คุณอาจต้องเดินทางออกนอกเมืองเพื่อหาลูกสุนัขสายพันธุ์เฉพาะ จงพิจารณาขยายการค้นหาให้ครอบคลุมถึงบ้านพักพิงในรัศมีสองสามร้อยกิโลเมตรจากบ้านของคุณด้วย เพื่อให้ได้ผลลัพธ์ที่ดีที่สุด สุนัขบางสายพันธุ์ซึ่งหายากหรือมีราคาแพงอาจจะหาไม่ได้ตามบ้านพักพิง อย่างไรก็ตาม มีกลุ่มช่วยเหลือสุนัขสายพันธุ์เฉพาะบางแห่ง ที่อาจมีลูกสุนัขสายพันธุ์ที่คุณต้องการ (หรือสายพันธุ์ดีไซเนอร์ ซึ่งถูกผสมข้ามสายพันธุ์ เช่น  สายพันธุ์ลาบราดอเดิล ซึ่งเป็นลูกผสมระหว่างสุนัขพันธุ์ลาบราดอร์กับพันธุ์พุดเดิล) ซึ่งคุณกำลังมองหาอยู่  บ้านพักพิงและกลุ่มช่วยเหลือมักทำการทดสอบพฤติกรรมสุนัข (รู้จักกันในชื่อ การทดสอบจิตประสาทขั้นต้น หรือ Temperament tests) เพื่อตัดสินใจว่าลูกสุนัขตัวนั้นๆ เหมาะสมสำหรับการรับอุปการะหรือไม่  แม้จะมีค่าใช้จ่ายเพิ่มเติมเป็นค่าตัดรังไข่สุนัขตัวเมีย/ตอนสุนัขตัวผู้  การฝังไมโครชิป การฉีดวัคซีน และการถ่ายพยาธิ แต่ตามปกตินั้น การขอรับอุปการะลูกสุนัขจากบ้านพักพิง หรือกลุ่มช่วยเหลือจะมีค่าใช้จ่ายถูกกว่าการซื้อโดยตรงจากผู้เพาะพันธุ์ หรือการจ่ายค่าบริการเหล่านี้แยกแต่ละรายการ หากไม่มีสายพันธุ์เฉพาะที่ต้องการ จงพิจารณาเรื่องเดินทางไปยังบ้านพักพิงเพื่อพบเจอกับลูกสุนัขโดยตรงเมื่อคุณอยู่ที่บ้านพักพิงแล้ว จงถามคำถามต่างๆ เกี่ยวกับประวัติและพฤติกรรมของลูกสุนัข  จงพยายามสังเกตกิจกรรมต่างๆ ที่บ้านพักพิง เพื่อตัดสินใจว่าสุนัขเหล่านี้ได้รับการดูแลอย่างดีหรือไม่ บ้านพักพิงอาจมีสภาพแวดล้อมกดดันสำหรับพวกสุนัข เพราะเต็มไปด้วยเสียงดัง กับจำนวนสุนัข และกิจกรรมทั่วไปจำนวนมาก สุนัขบางตัวอาจพัฒนาปัญหาด้านพฤติกรรมในระหว่างอยู่ที่นั่น เจ้าหน้าที่ของบ้านพักพิงน่าจะแจ้งให้คุณทราบ หากลูกสุนัขตัวที่คุณสนใจมีปัญหาด้านพฤติกรรมใดๆ การถามคำถามต่างๆ กับบ้านพักพิงสักแห่งหนึ่งมีความสำคัญพอๆ กับการถามคำถามจากนักเพาะพันธุ์ ตัวอย่างเช่น คุณจะต้องการถามว่าลูกสุนัขตัวนั้นมาจากที่ไหน (เช่น เป็นสุนัขจรจัด หรือเจ้าของเดิมยกให้มา) อาจจะเป็นประโยชน์ด้วยที่คุณจะรู้ว่าลูกสุนัขตัวที่คุณสนใจ ได้มาอยู่ที่บ้านพักพิงนานแค่ไหนแล้ว  ถามคำถามเกี่ยวกับประวัติทางการแพทย์ของลูกสุนัข และพฤติกรรมของมันที่บ้านพักพิง พฤติกรรมของมันที่บ้านพักพิงอาจจะแตกต่างกับที่มันอาจจะแสดงออกที่บ้านคุณ  ถามเรื่องกระบวนการของทางบ้านพักพิง สำหรับสัตว์เลี้ยงที่เจ็บป่วยเพียงไม่นานหลังจากการรับอุปการะ เพราะบ้านพักพิงมักมีงบประมาณจำกัดเป็นค่าดูแลโดยสัตว์แพทย์ จงตระหนักว่าคุณอาจต้องรับผิดชอบส่วนใหญ่ หรืออาจจะทั้งหมดของค่าใช้จ่ายในการรักษาพยาบาลลูกสุนัขหลังจากที่คุณได้รับอุปการะมันแล้ว    คุณสามารถสอบถามด้วยว่าบ้านพักพิงดังกล่าวเป็นประเภทที่ "ไม่ฆ่าสัตว์ในบ้าน" ใช่หรือไม่  บ้านพักพิงประเภทนี้จะไม่ทำการุณยฆาต หลังจากสัตว์เหล่านั้นได้มาอยู่ที่นั่นชั่วระยะหนึ่งแล้ว จงตระหนักว่าคุณอาจจะไม่สามารถรับอุปการะลูกสุนัขในวันเดียวกันกับที่คุณไปยังบ้านพักพิงหรือกลุ่มช่วยเหลือสัตว์ ตามปกติ จะมีกระบวนการสัมภาษณ์ซึ่งเจ้าหน้าที่จะแจ้งให้คุณทราบถึงประวัติทั้งหมด และเบื้องหลังทางการแพทย์ของลูกสุนัขตัวนั้น อาจมีการแวะมาเยี่ยมบ้านของคุณโดยเจ้าหน้าที่คนหนึ่งด้วย เพื่อตัดสินใจว่าสภาพแวดล้อมที่บ้านของคุณเหมาะสมหรือไม่ สำหรับลูกสุนัขตัวนั้น  อย่าประหลาดใจหากคุณเองก็ถูกสัมภาษณ์ด้วย เจ้าหน้าที่จำเป็นต้องแน่ใจว่า คุณจะเป็นเจ้าของสัตว์เลี้ยงผู้มีความรับผิดชอบ และดูแลลูกสุนัขอย่างดี นอกจากการสัมภาษณ์และการไปเยือนบ้านซึ่งอาจเกิดขึ้นได้ คุณจะจำเป็นต้องกรอกเอกสารที่จำเป็น และอาจต้องจ่ายค่าธรรมเนียมสำหรับการรับอุปการะด้วย (ในสหรัฐฯ จะอยู่ที่ระหว่าง 3,500 -7,000 บาท) บ้านพักพิงหรือกลุ่มช่วยเหลือสัตว์แถวบ้านคุณอาจไม่มีสุนัขสายพันธุ์ตรงพอดีกับที่คุณต้องการ แต่โชคดีที่พวกเขามีแนวโน้มจะมีสัตว์หมุนเวียนเข้ามาเป็นจำนวนมาก จึงอาจใช้เวลาไม่นานที่จะได้ลูกสุนัขสายพันธุ์ที่คุณต้องการ จากบ้านพักพิงหรือกลุ่มช่วยเหลือแห่งนั้น จงตรวจสอบกับทางเจ้าหน้าที่เป็นประจำ เพื่อรู้ว่าพวกเขาได้รับสุนัขสายพันธุ์ใดมาบ้าง ลูกสุนัขจะพร้อมสำหรับการรับอุปการะตอนอายุระหว่างแปดและสิบสองสัปดาห์ เพราะตอนอายุเท่านี้ พวกมันจะหย่านมแม่แล้ว สามารถกินอาหารแข็งได้แล้ว และได้รับการฉีดวัคซีนชุดแรกเรียบร้อยแล้ว เมื่อมองดูครั้งแรก ลูกสุนัขสักตัวหนึ่งอาจดูมีสุขภาพดี แต่เมื่อตรวจดูอย่างใกล้ชิด อาจพบอาการผิดปกติทางกายภาพบางประการ หากคุณมองเห็นสัญญาณต่างๆ ที่บ่งบอกว่าลูกสุนัขสุขภาพไม่ดี คุณอาจจำเป็นต้องคิดทบทวนเรื่องการรับอุปการะ วิธีที่ดีวิธีหนึ่งที่จะตรวจสอบลูกสุนัขทางกายภาพ คือเริ่มดูจากหัวไล่ลงไปจนถึงหาง   มีหลายมุมมองเรื่องการตรวจสอบลูกสุนัขทางกายภาพ  หากคุณไม่แน่ใจว่าสามารถตรวจสอบได้อย่างละเอียดถี่ถ้วน  จงพิจารณาสอบถามจากนักเพาะเลี้ยง หรือเจ้าหน้าที่ของบ้านพักพิง หรือกลุ่มช่วยเหลือสัตว์ เพื่อช่วยชี้นำคุณจนจบกระบวนการ ตรวจดูส่วนหัวของลูกสุนัข ตัวอย่างเช่น  จมูกสมควรจะเย็นและชื้นโดยไม่มีของเหลวไหลออกมา เหงือกสมควรมีสีชมพูอย่างสุขภาพดี ดวงตาสมควรจะมองดูสุกใสและเป็นประกาย ตาดำสีเข้ม หูทั้งสองข้างสมควรสะอาดและมีตำแหน่งตามลักษณะเฉพาะของแต่ละสายพันธุ์  วางมือของคุณบนอกของลูกสุนัขเพื่อสัมผัสชีพจร ชีพจรที่ผิดปกติอาจบ่งชี้อาการผิดปกติทางพันธุกรรมของหัวใจ ซึ่งอาจต้องการการดูแลจากสัตว์แพทย์  ตรวจดูขนของลูกสุนัข  หากเป็นพันธุ์แท้ ขนของมันสมควรตรงกับมาตรฐานของสายพันธุ์ โดยทั่วไปนั้น  ขนของลูกสุนัขสมควรมันวาว และอ่อนนุ่ม ไม่มีบริเวณที่ขนหลุดเป็นหย่อมๆ   ตรวจดูขาของลูกสุนัข ขาของมันน่าจะเหยียดตรง  โดยไม่มีความผิดปกติใดๆ ที่โครงสร้าง  (เช่น ขาโก่งเข้าหรือกางออก) คุณอาจต้องการผู้เพาะพันธุ์สัตว์ หรือสัตว์แพทย์ เพื่อตรวจสอบเรื่องกระดูกและกล้ามเนื้อของลูกสุนัขอย่างละเอียดมากขึ้น ไม่ว่าคุณจะรับลูกสุนัขมาจากบ้านพักพิง หรือนักเพาะพันธุ์ จงใช้เวลาเพื่อประเมินบุคลิกส่วนตัวของลูกสุนัขก่อนที่คุณจะตัดสินใจ  ตัวอย่างเช่น  เฝ้าดูลูกสุนัขคลอกหนึ่ง และมองว่าพวกมันเล่นกันอย่างไร ลูกสุนัขคลอกเดียวกันมักมีบุคลิกแตกต่างกัน และคุณจะต้องการเลือกตัวที่จะเป็นสัตว์เลี้ยงที่ดีที่สุดของคุณ  ลูกสุนัขซึ่งมีส่วนผสมที่ดีระหว่างความมีชีวิตชีวากับความอ่อนหวาน ทำให้เป็นสัตว์เลี้ยงที่ดีที่สุด มองหาลูกสุนัขที่ขี้เล่นและกระตือรือร้น แต่ไม่รุนแรงเกินไปกับคนอื่นๆ หลีกเลี่ยงการซื้อลูกสุนัขที่ดูเหมือนจะก้าวร้าวเกินไปหรือขี้อายเกินเหตุ ทำให้แน่ใจว่าคุณมีสายสัมพันธ์ที่ดีกับลูกสุนัขตัวที่คุณเลือก ก่อนที่จะตกลงซื้อ หากลูกสุนัขเดินเลี่ยงหนี หรือมีอาการหางจุกตูดเวลาคุณเข้าใกล้ มันอาจไม่ได้มีพื้นฐานทางอารมณ์ดีที่สุดที่จะเป็นสัตว์เลี้ยง หากคุณชอบบุคลิกลักษณะของลูกสุนัขตัวนั้น แต่ไม่แน่ใจว่ามันจะเข้ากันได้ไหมกับลูกๆ ของคุณ หรือกับสัตว์เลี้ยงตัวอื่นๆ คุณอาจขอเป็นผู้อุปถัมภ์ลูกสุนัขตัวนั้นก่อน เพื่อช่วยให้ตัดสินใจได้ จำใส่ใจว่าลูกสุนัขสามารถเลือกเจ้าของของมันเอง  ลุูกสุนัขตัวที่คุณสนใจอาจกำลังสนใจคุณเช่นกัน จงสังเกตว่ามันมีท่าทีสบายอกสบายใจเวลาอยู่รอบๆ ตัวคุณหรือไม่
เรียนรู้เรื่องนักเพาะพันธุ์สุนัขประเภทต่างๆ . ระบุตัวนักเพาะพันธุ์ผู้มีความรับผิดชอบ. ไปเยือนสถานที่เพาะพันธุ์. จงถามหลากหลายคำถามจากนักเพาะพันธุ์. จงทำให้ได้มาซึ่งเอกสารของสมาคมสุนัขอเมริกา หรือ AKC (หากคุณอยู่ในสหรัฐฯ). อยู่ให้ห่างจากโรงงานผลิตสุนัข (Puppy mills)! จงคิดซ้ำสองก่อนจะซื้อลูกสุนัขของคุณจากร้านขายสัตว์เลี้ยงสักแห่งหนึ่ง. ตัดสินใจว่าคุณพร้อมแล้วหรือยังที่จะซื้อลูกสุนัขสักตัวหนึ่ง. ตัดสินใจว่าสายพันธุ์ไหนเหมาะกับคุณ. จัดทำงบประมาณเกี่ยวกับค่าใช้จ่ายสำหรับลูกสุนัข. ทำบ้านของคุณให้ปลอดภัยสำหรับลูกสุนัข. เลือกสัตว์แพทย์. ค้นออนไลน์หาสายพันธุ์ที่คุณต้องการ. เยี่ยมเยียนบ้านพักพิงในเขตของคุณ. ถามคำถามต่างๆ กับบ้านพักพิงสุนัข. เรียนรู้เรื่องกระบวนรับอุปการะ. อย่าหมดกำลังใจ. ตรวจสอบลูกสุนัขทางกายภาพ. สังเกตดูการแสดงออกทางอารมณ์ของลูกสุนัข. เล่นกับลูกสุนัขเพื่อดูว่ามันมีสุขภาพดีไหม.
https://www.wikihow.com/Buy-a-Puppy https://www.wikihow.com/Buy-a-Puppy https://www.wikihow.com/Buy-a-Puppy https://www.wikihow.com/Buy-a-Puppy
Buying a Puppy From a Breeder Preparing for a Puppy Adopting a Puppy From an Animal Shelter or Rescue Group Choosing the Right Puppy